รักษาผิวแห้งใต้จมูก ป้องกันไม่ให้มีผิวแห้งใต้จมูก
ขั้นตอนแรกในการดูแลผิวแห้งคือการล้างบริเวณนั้นเพื่อชำระสิ่งสกปรกและผิวหนังที่ตายแล้ว ผิวหนังแห้งลอกนั้นจะเป็นแผลง่ายมากและจะทำให้ติดเชื้อแบคทีเรีย ดังนั้นการทำให้ผิวบริเวณนั้นสะอาดเสมอจึงเป็นเรื่องสำคัญ  หลีกเลี่ยงการใช้สบู่ที่รุนแรงที่จะทำให้ผิวหนังของคุณแห้งกว่าเดิม ให้ใช้ผลิตภัณฑ์ล้างหน้าที่มีส่วนผสมของมอยเจอร์ไรเซอร์หรือสบู่ที่อ่อนโยนที่มีน้ำมัน หลีกเลี่ยงสบู่ฆ่าเชื้อแบคทีเรียหรือผลิตภัณฑ์ล้างหน้าที่มีกลิ่นหอมหรือแอลกอฮอล์เพราะมันจะทำให้ผิวแห้งยิ่งขึ้น อย่าถูหรือใช้ผ้าขนหนูหยาบๆ เพื่อทำให้ผิวแห้งเพราะมันจะทำให้ยิ่งระคายเคืองได้ ให้ใช้ผ้าขนหนูที่อ่อนนุ่มแทนและค่อยๆ ซับผิวหนังใต้จมูกให้แห้ง ถ้าผิวหนังใต้จมูกของคุณแดง บวม และเจ็บ (อักเสบ) ให้ใช้น้ำแข็งก้อนที่พันกับกระดาษเอนกประสงค์กดที่บริเวณนั้นเป็นเวลาสองสามนาทีเพื่อลดอาการเจ็บปวดและอักเสบ  อย่ากดน้ำแข็งโดยตรงที่ผิวหนังเพราะมันจะทำให้ผิวบริเวณนั้นเสียหายยิ่งขึ้น ให้ห่อไว้ด้วยผ้าหรือกระดาษสะอาดแทน ถ้าผิวหนังใต้จมูกของคุณแห้งโดยที่ไม่มีอาการของการอักเสบ (แดง บวม และเจ็บ) คุณสามารถข้ามขั้นตอนนี้ไปได้ ครีมและขี้ผึ้งจะช่วยกักน้ำไม่ให้ออกไปจากผิวหนังและช่วยกักความชุ่มชื้นธรรมชาติในผิวของคุณ ให้ทาครีมที่มีมอยเจอร์ไรเซอร์ที่ใต้จมูก  ใช้มอยเจอร์ไรเซอร์ที่ค่อนข้างข้นหรือที่ไม่ทำให้เกิดอาการแพ้ (Hypoallergenic) (เช่น ครีมยี่ห้อ Eucerin และ Cetaphil ที่มีขายที่เคาน์เตอร์ขายยา) โลชั่นส่วนใหญ่จะไม่เหนียวและไม่ชุ่มชื้นพอสำหรับผิวใต้จมูกของคุณที่แห้งมากๆ แม้ว่าโลชั่นเหล่านี้จะสามารถใช้กับพื้นที่บริเวณอื่นของร่างกายที่มีบริเวณใหญ่กว่า หลีกเลี่ยงการใช้มอยเจอร์ไรเซอร์ที่มีน้ำหอม แอลกอฮอล์ เรตินอยด์ หรือกรดอัลฟาไฮดรอกซี (AHA)  อย่าใช้ครีมต้านอาการอักเสบหรือโลชั่นที่หาซื้อได้ตามร้านขายยาถ้าไม่ใช่แพทย์สั่ง ผลิตภัณฑ์เหล่านี้มีสารเคมีที่จะทำให้ผิวของคุณระคายเคืองยิ่งขึ้น ถ้าครีมที่คุณใช้ทาทำให้แสบไหม้และคัน ให้หยุดใช้ทันที ผลิตภัณฑ์จากธรรมชาติบางชนิดจะช่วยจัดการกับผิวแห้งที่เป็นมายาวนาน คุณอาจจะต้องลองใช้ตัวผลิตภัณฑ์ด้านล่างนี้เพื่อดูว่าตัวไหนที่เหมาะกับคุณมากที่สุด  น้ำมันเมล็ดทานตะวันและเมล็ดป่านนั้นอุดมไปด้วยกรดไขมันและวิตามินอีซึ่งจะช่วยฟื้นฟูผิวที่แห้งได้  น้ำมันมะพร้าวนั้นก็มีความชุ่มชื้นมากเมื่อนำมาใช้โดยตรงที่ผิว  น้ำผึ้งดิบนั้นมีคุณสมบัติในการต้านเชื้อแบคทีเรียและฆ่าเชื้อและจะช่วยให้ผิวชุ่มชื้น ปัจจัยบางอย่างและสภาวะแวดล้อมอาจจะทำให้ผิวของคุณขาดความชุ่มชื้น เช่นอากาศเย็นและอาการผื่นผิวหนังอักเสบ ดังนั้นเป็นเรื่องสำคัญที่จะต้องทามอยเจอร์ไรเซอร์ซ้ำเพื่อทำให้ผิวใต้จมูกนั้นชุ่มชื้นตลอดทั้งวัน  สำหรับกลางคืน คุณอาจจะต้องทาครีมขี้ผึ้งที่มีปิโตรเลียมเจลลี่ เช่นยี่ห้อ Vaseline หรือ Aquaphor คุณสามารถใช้ผลิตภัณฑ์เหล่านี้ในระหว่างวัน แต่เพราะมันเหนียวลื่นมาก คุณอาจจะใช้มันแค่ก่อนนอนก็ได้ ถ้าผิวของคุณแห้งอย่างหนัก แพทย์ผิวหนังของคุณอาจจะแนะนำครีมที่ไม่จำเป็นต้องใช้ใบจ่ายยาในการซื้อ (เช่น ครีมที่มีกรดแลคติกและยูเรีย) ให้ใช้ครีมชนิดนี้โดยตรงที่ผิวบริเวณนั้นและไม่ใช้เกินปริมาณที่แนะนำต่อวัน โดยทั่วไปแล้วผิวใต้จมูกแห้งนั้นเป็นอาการชั่วคราวและจะดีขึ้นเมื่อทามอยเจอร์ไรเซอร์อย่างเป็นประจำและการดูแลเองที่บ้าน อย่างไรก็ตาม  ถ้าผิวแห้งนั้นเป็นผลมาจากสภาพผิวที่ร้ายแรงอื่นๆ เช่น ผื่นภูมิแพ้ผิวหนังหรือสะเก็ดเงิน แพทย์ของคุณอาจจะแนะนำให้ใช้ครีมอื่นๆ นอกเหนือจากการดูแลเองที่บ้าน ครีมเหล่านี้โดยปกติคอร์ติโคสเตียรอยด์สำหรับใช้ภายนอก หรือยาฆ่าเชื้อที่ใช้ภายนอก ถ้าผิวแห้งนั้นไม่ดีขึ้นเมื่อใช้วิธีที่บ้าน ให้ปรึกษาแพทย์หรือแพทย์ผิวหนัง บางครั้ง ผิวแห้งอาจจะทำให้เกิดการติดเชื้อตามมา เช่น โรคพุพอง (การติดเชื้อที่ผิวหนังชั้นกำพร้า) ก็เป็นสิ่งที่เกิดขึ้นได้ที่รอบจมูกหรือใต้จมูกของคุณ ให้ไปพบแพทย์ถ้าคุณสังเกตอาการของการติดเชื้อ ซึ่งได้แก่  ผิวแดงกว่าเดิม มีจุดแดงๆ บวม มีหนอง เป็นฝี ถ้าบริเวณที่ระคายเคืองอยู่แล้วนั้นแย่ลง หรือมีอาการเจ็บและบวม นี่อาจจะเป็นสัญญาณของอาการแพ้ ให้พบแพทย์ด่วนที่สุด การอาบน้ำในอ่างมากเกินไปอาจจะชำระล้างน้ำมันชั้นนอกที่ผิวและทำให้ผิวสูญเสียความชุ่มชื้น ให้จำกัดการอาบน้ำในแต่ละวันเป็นเวลาแค่ 5-10 นาที และหลีกเลี่ยงการล้างหน้าและผิวใต้จมูกมากกว่า 2 ครั้งต่อวัน น้ำร้อนจะล้างน้ำมันธรรมชาติที่อยู่บนผิวหนัง ให้เลือกที่จะล้างหน้าของคุณด้วยน้ำอุ่น หลีกเลี่ยงการใช้สบู่ที่รุนแรงที่จะทำให้ผิวของคุณแห้งกว่าเดิม ให้เลือกมอยเจอร์ไรเซอร์ คลีนเซอร์ที่ไม่มีสบู่ที่เป็นสูตรสำหรับผิวหน้า เช่น Cetaphil และ Aquanil และเจลอาบน้ำที่มีมอยเจอร์ไรเซอร์ (เช่น Dove และ Olay) อีกทางเลือกหนึ่ง คุณอาจจะเพิ่มน้ำมันลงไปในน้ำที่ใช้อาบถ้าคุณอยากจะใช้อ่างอาบน้ำ นี่จะช่วยกักพื้นที่ระหว่างเซลล์ผิวและกักเก็บความชุ่มชื้นตามธรรมชาติของผิว ทามอยเจอร์ไรเซอร์ภายใน 2-3 นาที หลังจากที่ล้างหน้าหรืออาบน้ำเสร็จ ขณะที่ผิวของคุณยังชุ่มชื้นอยู่ ถ้าผิวใต้จมูกของคุณแห้งมากๆ คุณสามารถทาน้ำมัน (เช่น เบบี้ออยล์) ทันทีที่อาบน้ำเสร็จ น้ำมันจะช่วยป้องกันการระเหยของน้ำบนผิวของคุณได้ดีกว่ามอยเจอร์ไรเซอร์ แต่ถ้าหน้าของคุณ “มันเยิ้ม” คุณอาจจะลองใช้มันแค่เวลาก่อนนอน ถ้าคุณใช้เครื่องสำอางตรงผิวที่ใต้จมูก (เช่นเครื่องสำอางหรือครีมโกนหนวด) ให้เลือกผลิตภัณฑ์ที่เพิ่มมอยเจอร์ไรเซอร์  หลีกเลี่ยงการใช้ผลิตภัณฑ์ที่มีแอลกอฮอล์ เรตินอยด์ หรือกรดอัลฟาไฮดรอกซี (AHA)  ให้เลือกผลิตภัณฑ์ที่ไม่มีน้ำหอมหรือเป็นสูตรเฉพาะสำหรับผิวที่ระคายเคืองง่าย ถ้าคุณไม่สามารถหาผลิตภัณฑ์ที่เหมาะสมหรือไม่แน่ใจว่าจะเลือกใช้อะไร ให้ปรึกษากับแพทย์และถามว่าคุณควรจะใช้ครีมที่แพทย์จ่ายให้หรือไม่ อย่าลืมทาครีมกันแดดที่มีค่า SPF อย่างน้อย 30 หรือเลือกผลิตภัณฑ์สำหรับผิวหน้าที่มีสารกันแดดเมื่อคุณต้องออกไปข้างนอก การโกนหนวดอาจจะทำให้ผิวหนังใต้จมูกระคายเคือง ให้โกนหนวดหลังจากอาบน้ำอุ่น หรือใช้ผ้าที่น้ำอุ่นหมาดๆ เช็ดที่ใบหน้า 2-3 นาทีเพื่อทำให้หนวดอ่อนตัวและเปิดรูขุมขน คุณอาจจะใช้วิธีต่อไปนี้ช่วยหลีกเลี่ยงการระคายเคืองที่เกิดจากการโกนหนวด  อย่า "โกนหนวดแห้งๆ" นี่จะทำให้ผิวหน้าของคุณระคายเคืองอย่างรุนแรง ให้ใช้ครีมหรือเจลโกนหนวดลื่นๆ เสมอ ถ้าคุณมีผิวที่ระคายเคืองง่าย ให้ใช้เจลโกนหนวดที่จะไม่ทำให้แพ้ ใช้มีดโกนหนวดที่คม มีดโกนหนวดทื่อๆ จะทำให้คุณต้องโกนซ้ำๆ ในบริเวณเดิมหลายครั้ง ซึ่งก็จะทำให้ระคายเคืองได้ โกนหนวดไปในทางเดียวกับแนวขน สำหรับใบหน้าแล้ว ปกติจะโกนในแนวลงมา การโกน "ย้อนแนวขน" อาจจะทำให้ผิวของคุณระคายเคืองและทำให้ขนคุด นี่จะทำให้ผิวแห้งระคายเคืองและอาจจะทำให้เลือดออกได้ถ้ารอยเกาของคุณนั้นลึก ถ้ามีอาการคัน ให้ถูน้ำแข็งที่บริเวณนั้น 2-3 นาที นี่จะช่วยลดอาการบวมและคัน ถ้าผิวของคุณมีเลือดออก ให้กดผ้าขนหนูที่สะอาดที่ผิวเพื่อหยุดเลือด คุณอาจจะต้องทาครีมฆ่าเชื้อโรคเพื่อลดความเสี่ยงของการติดเชื้อแบคทีเรียครั้งที่สอง ถ้าเลือดไม่หยุดไหลหรือผิวหนังดูจะ “เปิดออก” หลายครั้งต่อวัน ให้ปรึกษากับแพทย์ กระดาษทิชชู่อเนกประสงค์อาจจะรุนแรงไปและอาจจะทำให้ผิวหนังตรงนั้นระคายเคืองกว่าเดิม ใช้กระดาษทิชชู่สำหรับผิวหน้าหรือทิชชู่ที่ผสมมอยเจอร์ไรเซอร์เท่านั้น ในช่วงฤดูหนาวมีแนวโน้มว่าอากาศจะแห้งขึ้นและอาจจะทำให้ผิวของคุณสูญเสียความชุ่มชื้น ใช้เครื่องทำความชื้นในตอนกลางคืนและตั้งค่าประมาณ 60% นี่จะช่วยฟื้นฟูความชุ่มชื้นในผิวชั้นบนสุดของคุณ ถ้าคุณอาศัยอยู่ในสภาพอากาศที่เหมือนทะเลทราย คุณอาจจะต้องใช้เครื่องทำความชื้นทั้งวัน
ล้างหน้าด้วยน้ำอุ่นและใช้ผลิตภัณฑ์ล้างหน้าที่อ่อนโยน. ค่อยๆ ซับผิว. กดน้ำแข็งตรงบริเวณนั้นเพื่อลดการอักเสบ. ทำให้ผิวหนังใต้จมูกชุ่มชื้น. ลองใช้มอยเจอร์ไรเซอร์จากธรรมชาติ. ทามอยเจอร์ไรเซอร์ซ้ำตลอดทั้งวันจนผิวที่แห้งชุ่มชื้น. ถามแพทย์ถ้าคุณต้องการใช้ครีมที่แพทย์จ่ายยาให้. ดูสัญญาณของการติดเชื้อ. อย่าอาบน้ำนาน. ใช้น้ำอุ่นไม่ใช่น้ำร้อน. ใช้ผลิตภัณฑ์ล้างหน้าหรือเจลอาบน้ำที่มีมอยเจอร์ไรเซอร์. ทำให้ผิวชุ่มชื้นทันทีหลังจากที่อาบน้ำหรือล้างหน้าเสร็จ. ใช้ผลิตภัณฑ์สำหรับผิวหน้าที่เพิ่มมอยเจอร์ไรเซอร์. โกนหนวดด้วยความระวัง. อย่าเกาผิวใต้จมูก. ใช้กระดาษทิชชู่นุ่มๆ สั่งน้ำมูก. ใช้เครื่องทำความชื้นเพื่อเพิ่มความชื้นไปในอากาศ.
https://www.wikihow.com/Get-Rid-of-Dry-Skin-Under-Your-Nose https://www.wikihow.com/Get-Rid-of-Dry-Skin-Under-Your-Nose
Treating Dry Skin Under Your Nose Preventing Dry Skin Under Your Nose